rejauldu/bengali-wikipedia huggingface dataset:
মুহাম্মাদ আল মুকিত () (); জন্ম ৮ মার্চ ১৯৮৯) একজন সৌদি আরবের নাশিদ শিল্পী ও গীতিকার, যিনি ইসলামিক আধ্যাত্মিকতা, সামাজিক বার্তা এবং ইতিবাচক থিমের জন্য পরিচিত। তার বর্তমান অনুসারি ৫০ লক্ষের অধিক, এবং ২০২৫ সালের আগস্ট অনুযায়ী, স্পটিফাইতে তাঁর মাসিক শ্রোতা সংখ্যা ১,০০২,৪৫৯ (দশ লক্ষ দুই হাজার চারশত উনষাট) এর বেশি।     প্রারম্ভিক জীবন  মুহাম্মাদ আল মুকিত সৌদি আরবে জন্মগ্রহণ করেন এবং ছোটবেলা থেকেই ইসলামি সঙ্গীত ও আধ্যাত্মিক পরিবেশে বেড়ে ওঠেন। শৈশব থেকেই ধর্মীয় সংগীতের প্রতি আগ্রহী ছিলেন এবং পরবর্তীতে নাশিদ শিল্পী হিসেবে ক্যারিয়ার শুরু করেন।    সংগীতজীবন  তিনি ২০০০ সালে পেশাদারভাবে নাশিদ পরিবেশন শুরু করেন। তাঁর সৃষ্টিতে ধর্মীয় আধ্যাত্মিকতা, নৈতিক মূল্যবোধ এবং অনুপ্রেরণামূলক বার্তা প্রকাশ পায়। ইউটিউব, স্পটিফাই ও সাউন্ডক্লাউডসহ বিভিন্ন ডিজিটাল প্ল্যাটফর্মে তাঁর প্রকাশিত গান আন্তর্জাতিকভাবে উল্লেখযোগ্য জনপ্রিয়তা অর্জন করেছে।    সঙ্গীতের শৈলী  মুহাম্মাদ আল মুকিতের সঙ্গীত শান্ত সুর, সীমিত বাদ্যযন্ত্রের ব্যবহার এবং কণ্ঠনির্ভর কম্পোজিশনের জন্য পরিচিত। তাঁর নাশিদে প্রায়ই ইসলামিক ইতিহাস, আধ্যাত্মিকতা এবং মানবিক বার্তা প্রতিফলিত হয়।   জনপ্রিয় গান  মুহাম্মাদ আল মুকিতের অসংখ্য জনপ্রিয় গান আছে, এর মধ্যে কয়েকটি হলো:   র‍্যাঙ্ক  গান  Spotify মোট স্ট্রিম  YouTube মোট ভিউ  Shazam মোট শাজাম  SoundCloud মোট প্লে  সর্বমোট ১  The Way of the Tears  ৬৮,৫০০,০০০  ৮১,৪০০,০০০  ৯৮৮,০০০  ৩,৫০০,০০০  ১৫৪,৩৮৮,০০০ ২  Wedding  ৪১,৩০০,০০০   ১,২০০,০০০   ৪২,৫০০,০০০ ৩  The Beauty of Existence  ৩৬,৪০০,০০০  ৫১,৪০০,০০০  ৩৭৯,৭০০  ১,২০০,০০০  ৮৯,৩৭৯,৭০০ ৪  Jund Allah - Soldiers of Allah  ২৭,৫০০,০০০     ২৭,৫০০,০০০ ৫  Soldiers of Allah  ২৭,৫০০,০০০   ৩৩৪,৬০০  ৭১৬,২০০  ২৮,৫৫০,৮০০ ৬  My Hope  ২১,৫০০,০০০  ২৯,৭০০,০০০    ৫১,২০০,০০০ ৭  I Rise  ১৫,৪০০,০০০  ২০,১০০,০০০  ১,০২,৭০০   ৩৫,৬০২,৭০০ ৮  Mountains of Friendship  ১০,৭০০,০০০   ৭২,৪০০  ৪৫৯,৫০০  ১১,২৩১,৯০০ ৯  Loyalty  ৯,৬০০,০০০   ৯০,৮০০  ৩৯৮,৬০০  ১০,০৮৯,৪০০ ১০  My Mother How Much I Love Her  ৯,৩০০,০০০  ১৫,৪০০,০০০    ২৪,৭০০,০০০   অর্জন  আন্তর্জাতিক সঙ্গীত তথ্য ও বিশ্লেষণ প্ল্যাটফর্ম Viberate এর পারফরম্যান্স চার্ট অনুযায়ী, গত ১২ মাসে মুহাম্মাদ আল মুকিতের বিশ্বব্যাপী অবস্থান ছিল নিম্নরূপ:     ক্রম   প্ল্যাটফর্ম   ধরন   বিভাগ   ৫ম   সাউন্ডক্লাউড   শ্রবণসংখ্যা  ধর্মীয় সংগীত   ১৪তম   সাউন্ডক্লাউড   অনুসারী   ধর্মীয় সংগীত   ১৮তম   স্পটিফাই   অনুসারী   ইসলামিক সংগীত   ২৩তম   ইউটিউব   ভিউ   ইসলামিক সংগীত     আরও দেখুন   নাশিদ  মেহের জেইন  জুনায়েদ জামশেদ   বহিঃসংযোগ   ইউটিউব চ্যানেল  স্পটিফাই  আর্টিস্ট প্রোফাইল  ইনস্টাগ্রাম প্রোফাইল  টিকটক প্রফাইল   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি মুসলিম
ডনোভান জমো পাগোন (; জন্ম: ১৩ সেপ্টেম্বর, ১৯৮২) কিংস্টন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ডনোভান পাগোন।   প্রথম-শ্রেণীর ক্রিকেট  উলমার্স স্কুলসে অধ্যয়ন করেছেন তিনি। আইসিসি অনূর্ধ্ব-১৯ ক্রিকেট বিশ্বকাপের ইতিহাসে খেলায় তিনি ব্যক্তিগত সর্বোচ্চ রানের ইনিংস খেলেন। ২১ জানুয়ারি, ২০০২ তারিখে ডুনেডিনে গ্রুপ পর্বের খেলায় স্কটল্যান্ড অনূর্ধ্ব-১৯ দলের বিপক্ষে ১৭৬ রান করেছিলেন তিনি।  ২০০১-০২ মৌসুম থেকে ২০১২ সাল পর্যন্ত ডনোভান পাগোনের প্রথম-শ্রেণীর খেলোয়াড়ী জীবন চলমান ছিল।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডোনোভান প্যাগন। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ৩১ মার্চ, ২০০৫ তারিখে জর্জটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৮ এপ্রিল, ২০০৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।  ২০০৫ সালে দক্ষিণ আফ্রিকার বিপক্ষে সিরিজের প্রথম টেস্টে অনাকাঙ্খিত ঘটনায় ওয়েস্ট ইন্ডিজের মাঝারিসারির খেলোয়াড় হিসেবে অভিষেক পর্ব সম্পন্ন হয় তার। মার্চ, ২০০৫ সালে ব্রায়ান লারা, রামনরেশ সারওয়ান ও ক্রিস গেইলসহ জাতীয় দলের সাতজন শীর্ষস্থানীয় খেলোয়াড় বাণিজ্যিক চুক্তির কারণে তিক্ততাপূর্ণ পরিবেশের সৃষ্টি হয়। তারকা খেলোয়াড়ের অনুপস্থিতির সুযোগে টেস্ট ক্রিকেটে অভিষেক ঘটে তার। অভিষেক টেস্টে ৩৫ রান তুলেন ও পরবর্তীতে ৩০ গড়ে রান পান। এরপর, তিনি আর আন্তর্জাতিক ক্রিকেটে অংশ নেয়ার সুযোগ পাননি।  সমগ্র খেলোয়াড়ী জীবনে ৩০-এর কম গড়ে প্রথম-শ্রেণীর ক্রিকেটে রান সংগ্রহ করেছেন। ফলশ্রুতিতে, তার কাছ থেকে এর বেশি রান প্রত্যাশা করা হয়নি। তাসত্ত্বেও, অভিষেকে ৩৫ রান সংগ্রহ করতে পেরেছিলেন। ঐ ইনিংসে তিনি দীর্ঘকায় গড়নে স্থিরচিত্তে ক্রিজে অবস্থান করেন। নিজের অফ-স্ট্যাম্পের প্রতি তীক্ষ্ণ দৃষ্টিনিবদ্ধ করেন ও বাজে বলগুলোকে সজোরে মারতে সচেষ্ট হন।   তথ্যসূত্র    আরও দেখুন   ডেরিক প্যারি  নরসিং দেওনারায়ণ  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজ বি দলের ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার
আওলাদ হোসেন চাকলাদার (১৯৫০/৫১ – ৪ ফেব্রুয়ারি ২০১৯) একজন মুক্তিযোদ্ধা, চলচ্চিত্র প্রযোজক ও পরিচালক ছিলেন।   জীবনী  আওলাদ হোসেন চাকলাদার একজন মুক্তিযোদ্ধা ছিলেন। তার পরিচালিত নাগ নর্তকী শিরোনামের চলচ্চিত্রটি ছিল আঞ্জুমান আরা শিল্পী অভিনীত প্রথম চলচ্চিত্র। তিনি প্রেমিক ও যোগাযোগ এর মত চলচ্চিত্র প্রযোজনা করেছিলেন। ১৯৮৫ সালে প্রেমিক দুই বিভাগে জাতীয় চলচ্চিত্র পুরস্কার জিতেছিল। ১৯৮৮ সালে যোগাযোগ ও দুই বিভাগে জাতীয় চলচ্চিত্র পুরস্কার জিতেছিল।  ২০১৯ সালের ৪ ফেব্রুয়ারি ৬৮ বছর বয়সে মৃত্যুবরণ করেন আওলাদ হোসেন চাকলাদার।   নির্বাচিত চলচ্চিত্র তালিকা   পরিচালক   নাগ নর্তকী  প্রযোজক   দিন মজুর  প্রেমিক  যোগাযোগ   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৫০-এর দশকে জন্ম
সমুদ্র সমতলের প্রেক্ষিতে উচ্চতা বলতে বুঝায় পৃথিবী পৃষ্ঠস্থ বিভিন্ন ভূমি-বৈশিষ্ট্যগুলি সমুদ্র সমতলের তুলনায় কতটা উচ্চতায় বা গভীরে অবস্থিত। ইংরেজি হাইপসোমেট্রি (Hypsometry) শব্দটি এসেছে দুটি গ্রীক শব্দ ὕψος (hupsos) এবং μέτρον (metron) হতে, যাদের দ্বারা যথাক্রমে "উচ্চতা" এবং "পরিমাপ" বুঝানো হয়।  পৃথিবীতে, ভূপৃষ্ঠ থেকে উচ্চতা ধনাত্মক বা ঋণাত্মক (সমুদ্র পৃষ্ঠের নীচে) মানের হতে পারে। পাতলা মহাদেশীয় ভূত্বক এবং ঘন মহাসাগরীয় তলদেশের মধ্যকার ভূগাঠনিক ঘনত্বের পার্থক্যের কারণে এই বন্টনটি দ্বি-ধাত হিসাবে তাত্ত্বিক ভাবে বিবেচনা করা হয়। কিন্তু, বিপরীতে, এই সৌরজগতের অন্যান্য গ্রহে এই উচ্চতা কেবলমাত্র একমূখী; কেননা সেসব স্থানে মহাসাগরীয় তলদেশের কোনো অস্তিত্ব অদ্যাবধি পাওয়া যায়নি।  thumb|center|600px|সমুদ্র সমতলের প্রেক্ষিতে পৃথিবী পৃষ্ঠের উচ্চতা। জ্ঞাতব্য যে, পৃথিবীর উচ্চতা পরিমাপের জন্য দুটি শীর্ষবিন্দু বিবেচনা করা হয় - একটি মহাদেশীয় ভূমির জন্য, অপরটি মহাসাগরীয় তলদেশের জন্য।   সমুদ্র সমতলের প্রেক্ষিতে উচ্চতা পরিমাপক বক্ররেখা  thumb|right|স্তম্ভলেখের মাধ্যমে সমুদ্র সমতলের প্রেক্ষিতে পৃথিবীর উচ্চতা পরিমাপক বক্ররেখার প্রদর্শন।  সমুদ্র সমতলের প্রেক্ষিতে উচ্চতা পরিমাপক বক্ররেখা হলো কোনো একটি ভৌগোলিক অঞ্চলের ভূপৃষ্ঠ থেকে উচ্চতা পরিমাপের জন্য অঙ্কিত একটি স্তম্ভলেখ বা যোজিত অপেক্ষক বিন্যাস। দুই বা ততোধিক স্থানের প্রাকৃতিক ভূদৃশ্যের ক্ষেত্রে সমুদ্র সমতলের প্রেক্ষিতে উচ্চতা পরিমাপক বক্ররেখাগুলির মধ্যকার পার্থক্য পরিলক্ষিত হতে পারে; এবং এরূপ হওয়ার কারণ হচ্ছে এসব প্রাকৃতিক ভূদৃশ্য গঠনকারী ভূতাত্ত্বিক প্রক্রিয়াগুলি বা উপাদানগুলো পৃথক ছিলো।   তথ্যসূত্র    অধিক পঠন  সমুদ্র সমতলের প্রেক্ষিতে উচ্চতা পরিমাপক বক্ররেখা।   বহিঃসংযোগ  বিষয়শ্রেণী:প্রাকৃতিক ভূগোল বিষয়শ্রেণী:ভূমিরূপবিদ্যা বিষয়শ্রেণী:পাললিক ভূতত্ত্ববিদ্যা বিষয়শ্রেণী:ভূমিরূপবিজ্ঞান
ফুচিয়েনএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (; pronounced ) গণপ্রজাতন্ত্রী চীনের একটি প্রদেশ। এটি চীনের দক্ষিণ-পূর্ব উপকূলে অবস্থিত। ফুচিয়েন প্রদেশের উত্তরে  চচিয়াং, পশ্চিমে চিয়াংশি ও দক্ষিণে কুয়াংতুং প্রদেশগুলি অবস্থিত।  ফুচিয়েন নামটি থাং রাজবংশের শাসনামলে প্রদেশটিতে অবস্থিত দুইটি শহরের নাম থেকে এসেছে। এগুলি হল ফুচৌ এবং চিয়েনচৌ। প্রদেশটির জনগণ প্রধানত হান চীনা জাতির লোক হলেও এটি চীনের সবচেয়ে বেশি সাংস্কৃতিক ও ভাষাগত বৈচিত্র্যসমৃদ্ধ প্রদেশগুলির একটি।  ফুচিয়েন প্রদেশের অধিকাংশ গণপ্রজাতন্ত্রী চীন সরকারের শাসনাধীন হলেও কিনমেন ও মাৎসু দ্বীপপুঞ্জ দুইটি তাইওয়ান তথা চীন প্রজাতন্ত্রের অধীনে রয়েছে, সেখানেও এগুলিকে তাইওয়ানের ফুচিয়েন প্রদেশের অন্তর্গত বলে গণ্য করা হয়।  দক্ষিণ-পূর্ব চীনের ফুচিয়েন প্রদেশ থেকেই সবচেয়ে বেশি চীনা বিদেশে পাড়ি জমিয়েছে। প্রদেশটিকে এখনও স্থানীয় উচ্চারণে হোক্কিয়েন প্রদেশ নামে ডাকা হয়।  টীকা  তথ্যসূত্র  বিষয়শ্রেণী:চীনের প্রদেশ বিষয়শ্রেণী:গণপ্রজাতন্ত্রী চীনের প্রদেশ বিষয়শ্রেণী:পূর্ব চীন
ইয়েনি সারিনেন (, ; জন্ম: ৯ মার্চ ১৯৯৯) হলেন একজন সাবেক ফিনীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে ফিনল্যান্ডের প্রতিনিধি হিসেবে প্রতিদ্বন্দ্বিতা করতেন।  ২০০৪ সালে ফিগার স্কেটিংয়ে অভিষেক করা সারিনেন ফিনল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ইয়েনি সারিনেন ১৯৯৯ সালের ৯ই মার্চ তারিখে ফিনল্যান্ডের এস্পুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সারিনেন ফিনল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। সারিনেন সর্বমোট ১৫৩.০৪ পয়েন্ট অর্জন করে সার্বিকভাবে চতুর্বিংশ স্থান অধিকার করেছিলেন। শর্ট প্রোগ্রামে ৫৬.৯৭ পয়েন্ট স্কোর করে তিনি চতুর্বিংশ স্থান অধিকার করেছিলেন এবং ফ্রি স্কেটিংয়ে ৯৬.০৭ পয়েন্ট নিয়ে  একই স্থানে রয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিনীয় নারী সিঙ্গেল স্কেটার বিষয়শ্রেণী:ফিনল্যান্ডের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
অ্যাডমিরাল মোহাম্মদ শাহীন ইকবাল, এনবিপি, এনইউপি, এনডিসি, এএফডব্লিউসি, পিএসসি বাংলাদেশ নৌবাহিনীর ১৬ তম প্রধান। তিনি ২৫ জুলাই ২০২০ সাল থেকে ২৪ জুলাই ২০২৩ পর্যন্ত তিন বছরের জন্য নৌপ্রধান হিসেবে দায়িত্ব পালন করেন।   জীবনী  শাহীন ইকবাল ১ জুন ১৯৮০ সালে বাংলাদেশ নৌবাহিনীতে যোগদান করে ১ ডিসেম্বর ১৯৮২ সালে বাংলাদেশ নৌবাহিনীর এক্সিকিউটিভ শাখায় কমিশন লাভ করেন।  তিনি যুক্তরাষ্ট্র হতে নেভাল স্টাফ কোর্স, মেরিটাইম কম্পোনেন্ট কমান্ডার ফ্ল্যাগ অফিসার কোর্স, ইন্টারন্যাশনাল সারফেস ওয়ারফেয়ার কোর্স, ভারত হতে এন্টি সাবমেরিন ওয়ারফেয়ার কোর্স এবং মিরপুর ন্যাশনাল ডিফেন্স কলেজ হতে এনডিসি কোর্সসহ বিভিন্ন গুরুত্বপূর্ণ প্রশিক্ষণ সম্পন্ন করেন।  তিনি নৌসদরে সহকারী নৌপ্রধান (অপারেশান্স), সহকারী নৌপ্রধান (পার্সোনেল), পরিচালক নৌঅপারেশান্স, পরিচালক নৌগোয়েন্দা, চট্টগ্রাম নৌঅঞ্চলের আঞ্চলিক কমান্ডার, খুলনা নৌঅঞ্চলের আঞ্চলিক কমান্ডার, জাতীয় নিরাপত্তা গোয়েন্দা সংস্থার পরিচালকসহ বিভিন্ন গুরুত্বপূর্ণ পদে দায়িত্ব পালন করেন।  রিয়ার অ্যাডমিরাল ইকবালকে ২০২০ সালের ১৮ জুলাই ভাইস অ্যাডমিরাল পদে এবং ৩ সেপ্টেম্বর অ্যাডমিরাল পদে পদোন্নতি দেয়া হয়। তিনি ২০২৩ সালের ২৪ জুলাই অবসরে যান।    সম্মাননা  মোহাম্মদ শাহীন ইকবাল প্রশিক্ষণে উচ্চতর গ্রেডিং অর্জন ও কৃতিত্ব রাখায় নৌবাহিনী প্রধানের সর্বোচ্চ প্রশংসা পত্র সহ নৌবাহিনীর সর্বোচ্চ পদক (এনবিপি) এবং নৌ উৎকর্ষ পদক (এনইউপি)-এ ভূষিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:নৌবাহিনী প্রধান (বাংলাদেশ) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ নৌবাহিনী বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী বিষয়শ্রেণী:কুমিল্লার ব্যক্তি
দেও লাংখুই হচ্ছে ড° রীতা চৌধুরীর দ্বারা রচিত একটি ইতিহাসমূলক উপন্যাস। দেও লাংখুই মানে দেও লগা তরোয়াল৷ এতে জোঙাল বলহুর হাতে থাকা দেও লাংখুইর কথা বলা হয়েছে। উপন্যাসটিতে তিওয়া সমাজের সমাজ-সংস্কৃতির বিষয়ে বিশেষভাবে আলোকপাত করা হয়েছে। ২০০৫ সালের ফেব্রুয়ারি মাসে জ্যোতি প্রকাশন এই উপন্যাসটির প্রথম প্রকাশ করে৷ এই উপন্যাসটি ২০০৮ সালে সাহিত্য অকাডেমী পুরস্কার লাভ করে৷  পুরস্কার  এই উপন্যাসটির জন্য রীতা চৌধুরী ২০০৬ সালে কলাগুরু বিষ্ণুপ্রসাদ রাভা পুরস্কার লাভ করেন। এবং ২০০৮ সালে সাহিত্য অকাডেমী পুরস্কার লাভ করেন৷  সাথে দেখুন মাকাম মায়াবৃত্ত পপীয়া তরার সাধু  বহিঃসংযোগ  রীতা চৌধুরীর ওয়েবসাইট  একটি  সাক্ষাৎকার  মাকাম  তথ্যসূত্র  বিষয়শ্রেণী:অসমীয়া উপন্যাস বিষয়শ্রেণী:সাহিত্য অকাডেমি পুরস্কার প্রাপ্ত অসমীয়া গ্রন্থ
এরকিন খলিলভ উজবেকিস্তানের একজন রাজনীতিবিদ এবং ১৯৯৩ থেকে ২০০৮ সাল পর্যন্ত প্রাক্তন আইনসভার স্পিকার।  খলিলভ ১৯৫৫ সালে নাভোইতে জন্মগ্রহণ করেছিলেন।  তিনি তাসখন্দ স্টেট ইউনিভার্সিটি থেকে ডিগ্রি অর্জন করেছেন।   খলিলভ ১৯৯০ সালে উজবেকিস্তানের সুপ্রিম কাউন্সিলে ডেপুটি হন।Kay, Benjamin; Bootman, Cara (1999). Who's who in Asia and the Pacific Nations. International Biographical Centre. ISBN 978-0-948875-63-2. তিনি ১৯৯৩ সালের ডিসেম্বরে উজবেকিস্তানের সুপ্রিম কাউন্সিলের চেয়ারম্যান নির্বাচিত হন  এবং ১৯৯৫ সালের ফেব্রুয়ারিতে উজবেকিস্তানের এককক্ষ বিশিষ্ট সুপ্রিম অ্যাসেম্বলি গঠিত হওয়ার সময় স্পিকার হিসাবে কাজ অব্যাহত রাখেন। .২০০৫ সালের জানুয়ারিতে দুটি আইনসভা চেম্বার প্রতিষ্ঠিত হওয়া পর্যন্ত এই পদের দায়িত্ব অব্যাহত রাখেন। খলিলভ ২৭ জানুয়ারী ২০০৫ থেকে ২৩ জানুয়ারী ২০০৮ পর্যন্ত উজবেকিস্তানের নিম্ন কক্ষ, লেজিসলেটিভ চেম্বারের স্পিকার ছিলেন। এরপর তিনি পদত্যাগ করেন।    তথ্যসূত্র   বিষয়শ্রেণী:উজবেকিস্তানি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
কৃষ্ণরাজনগর () ভারতের কর্ণাটক রাজ্যের মহীশূর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কৃষ্ণরাজনগর শহরের জনসংখ্যা হল ৩০,৬০৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কৃষ্ণরাজনগর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:মহীশূর জেলার শহর ও নগর
প্রীত বিহার মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের স্বাস্থ্য বিহারএ অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন → বৈশালী পরবর্তী স্টেশন কড়কড়ডুমা-এ যাওয়ার জন্য এর পরবর্তী স্টেশনে গাড়ী বদল করুন।পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন নির্মাণ বিহারপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ চালু রেলওয়ে স্টেশন বিষয়শ্রেণী:পূর্ব দিল্লি জেলার রেলওয়ে স্টেশন
মালদা মহিলা কলেজ টি মালদা জেলার  মালদা শহরে অবস্থিত। এই কলেজ বা মহাবিদ্যালয়টি ১৯৭০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত। এই কলেজে শুধু মাত্র কলা বিভাগের পাঠদান করা হয়। পঠন-পাঠনের বিষয়   বাংলা    ইংরাজি    সংস্কৃত    আরবি  ইতিহাস    এডুকেশন    রাষ্ট্রবিজ্ঞান    অর্থনীতি   দর্শন  কমার্স অনুমোদন মালদা মহিলা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:১৯৭০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
thumb|দাপ্তরিক প্রতিকৃতি, ২০১৯ স্টেফানি লুইস পিকক (জন্ম ১৯৮৬) একজন ব্রিটিশ রাজনীতিবিদ যিনি ২০১৭ সাল থেকে বার্নসলে ইস্টের সংসদ সদস্য (এমপি) হিসাবে কাজ করছেন। লেবার পার্টির একজন সদস্য, তিনি সংসদে তার নির্বাচনের আগে একজন ট্রেড ইউনিয়নের কর্মকর্তা ছিলেন। তিনি ২০২৩ সাল থেকে ক্রীড়া, জুয়া এবং মিডিয়া বিষয়ক ছায়ামন্ত্রী হিসেবে দায়িত্ব পালন করেছেন।   প্রাথমিক জীবন এবং শিক্ষা  স্টেফানি লুইস পিকক ১৯৮৬ সালে ইংল্যান্ডের বার্মিংহামে জন্মগ্রহণ করেন। তিনি লন্ডনের কুইন মেরি ইউনিভার্সিটি থেকে ইতিহাসে ডিগ্রি এবং ইউনিভার্সিটি কলেজ লন্ডনের ইনস্টিটিউট অফ এডুকেশন থেকে স্নাতকোত্তর ডিগ্রি অর্জন করেন।   তথ্যসূত্র   বিষয়শ্রেণী:২১শ শতাব্দীর ইংরেজ রাজনীতিবিদ বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:লন্ডনের কুইন মেরি ইউনিভার্সিটির প্রাক্তন শিক্ষার্থী বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
আল-ইবনে যিয়াদ আত-তারাবুলসি আল-তিউনিসি আল-'আবাসি (মৃত্যু:৭৯৯ খ্রিস্টাব্দ)(১৮৩ হিজরি) (), ইসলামী সাহিত্যে সাধারণত আলী ইবনে জিয়াদ বা ইমাম আল-তারাবুলসি হিসাবে পরিচিত, ছিলেন ত্রিপোলি থেকে আসা ৮ম শতাব্দীর তিউনিসীয় মুসলিম আইনজ্ঞ। ইবনে জিয়াদ ছিলেন ইসলামী আইনশাস্ত্রের মালিকি মাযহাবের এক প্রাথমিক আলেম (ফিকহ) এবং ইমাম মালিকের সহচর। আলী ইবনে যিয়াদ ইমাম মালিকের মুওয়াত্তা ইফরিকিয়ায় আনার দায়িত্বে ছিলেন।Nasir ud-Deen Muhammad al-Sharif, Al-Jawahir al-Ikliliya fi A'yaan 'Ulama Libya min al-Malikiyya (Amman: Dar al-Bayareeq, 1999), 40. ৭৯৯ খ্রিস্টাব্দে তিনি মারা যান এবং তিউনিসের মদিনার (পুরানো শহর) কাসবা কোয়ার্টারের সিলসিলা কবরস্থানে তাকে দাফন করা হয়।   তথ্যসূত্র   বিষয়শ্রেণী:৭৯৯-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:মালিকি ব্যক্তি বিষয়শ্রেণী:লিবিয় মুসলমান
ব্লিটজ হল সালাহ উদ্দিন শোয়েব চৌধুরী কর্তৃক প্রতি বুধবার বাংলাদেশে প্রকাশিত একটি ট্যাবলয়েড পত্রিকা। ব্লিটজ ২০০৩ সালে যাত্রা শুরু করে।  বিবরণ সালাহউদ্দিন শোয়েব চৌধুরী বাংলাদেশের একজন ইসলামবিরোধী সাংবাদিক, বর্তমানে রাষ্ট্রদ্রোহ, রাষ্ট্রদ্রোহী ও ধর্ম অবমাননার অভিযোগে অভিযুক্ত (মামলা নং ৩৭৭, যা বাংলাদেশের ঢাকার মহানগর দায়রা জজ আদালতে বিচারাধীন রয়েছে)। বাংলাদেশি আইন অনুসারে রাষ্ট্রদ্রোহের মৃত্যুদণ্ডের শাস্তির বিধান রয়েছে।  তিনি ২০০৫ সালে পেন ইউএসএ থেকে ফ্রিডম টু রাইটিং অ্যাওয়ার্ড পেয়েছিলেন; ২০০৬ সালে আমেরিকান ইহুদি কমিটির পক্ষ থেকে নৈতিক সাহস পুরস্কার; ২০০৭সালে মোনাকো মিডিয়া অ্যাওয়ার্ড; ২০০৭এ এনগলউড সিটির কী এবং পাশাপাশি দেশে এবং বিদেশে বেশ কয়েকটি পুরস্কার এবং স্বীকৃতি পেয়েছেন।  দর্শন ব্লিটজ বাংলাদেশ, অঞ্চল এবং বিশ্বের ইসলামী জঙ্গিবাদ গোষ্ঠীগুলির গোপন এজেন্ডা পর্যবেক্ষণ, তদন্ত এবং ফোকাস অব্যাহত রেখেছে। এটি দৃড়ভাবে বাংলাদেশের ধর্মীয় সংখ্যালঘু সম্প্রদায়কে রক্ষা করে। তদুপরি, ব্লিটজ এমন কিছু সংবাদ প্রকাশের সাহস করে যা সেগুলি উপেক্ষা করা হয় না বা দেশের অন্য কোনও পত্রিকা কখনও প্রকাশ করে না। বিশেষত, ব্লিটজ কেবল ইস্রায়েল, ইহুদি বিশ্বের পাশাপাশি পশ্চিমাদের বিষয়ে নিরবচ্ছিন্ন ও তালিকাবিহীন তথ্য প্রকাশ করে।   ২০০৬ সালের জুলাইয়ে এই পত্রিকার অফিসে  জঙ্গিরা বোমা মেরেছিল। Press release by Committee to Protect Journalists. ২০০৮ সালের ১৮ ই মার্চ, র‌্যাপিড অ্যাকশন ব্যাটালিয়নের সদস্যরা ব্লিটজের কার্যালয়ে অভিযান চালিয়ে এবং সম্পাদককে অফিস থেকে গ্রেফতার করে। "Bangladesh on Trial," editorial, Wall Street Journal, 27 March 2008. সম্পাদক বেশ কয়েক ঘণ্টা পরে মুক্তি পায়।   সমালোচনা  ৭  নভেম্বর ২০১২ গ্রেপ্তারের আগে, ব্লিটজ উত্তর কোরিয়ার প্রচারের পৃষ্ঠায় নিয়মিত প্রকাশিত হয়েছিল। ব্লিটসের সূচী পৃষ্ঠাগুলিতে মার্কিন যুক্তরাষ্ট্র এবং উত্তর কোরিয়ার মধ্যে চরম উত্তেজনা সত্ত্বেও এবং ২০০৭  সালে রেজুলেশন ৬৪ পাস করে ব্লিটজ সম্পাদক চৌধুরীকে সম্মান জানিয়েছিল মার্কিন যুক্তরাষ্ট্রের প্রতিনিধি পরিষদ। এ সত্ত্বেও উত্তর কোরিয়ার বিরুদ্ধে প্রায় ১০০টি প্রতিবেদন প্রকাশ করে সমালোচিত হয়।     আরো দেখুন   বাংলাদেশের সংবাদপত্রের তালিকা  তথ্যসূত্র   বহিঃসংযোগ      ব্ ব্
আয়াজমা মসজিদ () হল তুরস্কের ইস্তাম্বুলের উস্কুদারের পার্শ্ববর্তী একটি মসজিদ । এটি বসফরাস উপেক্ষা করে একটি পাহাড়ের উপর দাঁড়িয়ে আছে । এটি অটোমান সুলতান মুস্তফা তৃতীয় চালু করে ছিলেন এবং এটি ১৭৫৭ এবং ১৭৬১ সালের মধ্যে নির্মিত হয়েছিল। এটি অটোমান বারোক শৈলীর একটি উদাহরণ যা ১৮ শতকে প্রচলিত ছিল।   ঐতিহাসিক পটভূমি  সুলতান মুস্তফা, দ্বিতীয় উসমান- এর উত্তরসূরি এবং তৃতীয় আহমেদের পুত্র , তাঁর দীর্ঘ শাসনামলে বহু নির্মাণ কর্মকাণ্ডে নিযুক্ত ছিলেন যা প্রথম মাহমুদের অধীনে প্রবর্তিত অটোমান বারোক শৈলীকে স্থায়ী করেছিল ।  আয়াজমা মসজিদটি ছিল তার প্রথম ভিত্তি এবং এটি তার মা মিহরিশাহ কাদিনের সম্মানে নির্মিত হয়েছিল । ১৭৫৭-১৭৫৮ সালে নির্মাণ শুরু হয় এবং ১৭৬০-১৭৬১ সালে শেষ হয়।  স্থপতির পরিচয় অনিশ্চিত, তবে বর্তমান পণ্ডিতদের মতামত থেকে জানা যায় তিনি ছিলেন মেহমেদ তাহির, যিনি পরবর্তীকালে ১৭৬১ থেকে ১৭৮৪ সাল পর্যন্ত প্রধান সাম্রাজ্যের স্থপতি ছিলেন ,  ইস্তাম্বুলের ফাতিহ জেলার একটি বৃহত্তর ইম্পেরিয়াল মসজিদ কমপ্লেক্স ।  ২০২২ সালের আগস্টে আয়াজমা মসজিদ দীর্ঘ পুনরুদ্ধারের পরে প্রার্থনার জন্য আবার খুলে দেওয়া হয়।   স্থাপত্য  আকারে, আয়াজমা মসজিদটি মূলত নুরুওসমানিয়ে মসজিদের একটি ছোট সংস্করণ , যা অটোমান স্থপতিদের অনুকরণের জন্য একটি নতুন মডেল হিসাবে নুরুওসমানিয়ের গুরুত্বের ইঙ্গিত দেয়।  মূল কাঠামোটি হল একটি এক গম্বুজ বিশিষ্ট প্রার্থনা কক্ষ, যা বাইরের দিকে একটি মিনার দ্বারা ঘেরা । মসজিদটি বারোক খোদাই করা পাথরের কাজ দিয়ে সজ্জিত, বিশেষ করে মিহরাব এবং মিম্বারে ।  মসজিদটি নুরুওসমানিয়ের চেয়ে ছোট হলেও এটি তার অনুপাতের জন্য তুলনামূলকভাবে লম্বা, যা এর উচ্চতার অনুভূতি বাড়িয়ে তোলে। উচ্চতার দিকে এই প্রবণতাটি পরবর্তীতে নুসরেতিয়ে মসজিদের মতো মসজিদগুলিতে অনুসরণ করা হয়েছিল । আয়াজমা মসজিদটি অন্যদের থেকে প্রধানত এর সম্মুখভাগের অনন্য বিন্যাসে আলাদা, যা একটি প্রশস্ত অর্ধবৃত্তাকার সিঁড়ি দ্বারা পৌঁছানো পাঁচটি খিলানযুক্ত পোর্টিকো নিয়ে গঠিত।  এই বিন্যাসটি ১৭৫৬ সালে আয়দিনে নির্মিত একটি অনেক ছোট সমসাময়িক মসজিদ , সিহানোগলু মসজিদের মতো ।  আয়াজমা মসজিদের একটি বিশদ বিবরণ যা ১৮ শতকের একটি জনপ্রিয় প্রবণতাকে প্রতিফলিত করে তা হল বাইরের দিকে খোদাই করা কয়েকটি ছোট পাথরের পাখির ঘরের উপস্থিতি। এই ধরনের বার্ডহাউসগুলি পূর্ববর্তী শতাব্দীতে আবির্ভূত হয়েছিল কিন্তু বারোক যুগে তারা আরও অলঙ্কৃত হয়ে ওঠে এবং সাধারণত ধর্মীয় এবং নাগরিক উভয় ভবনের বাইরের অংশে সংযুক্ত ছিল।    গ্যালারী    তথ্যসূত্র    উদ্ধৃতি    গ্রন্থপঞ্জিকা         বিষয়শ্রেণী:১৮শ শতাব্দীর মসজিদ বিষয়শ্রেণী:ইস্তাম্বুলের উসমানীয় মসজিদ
আজাদ কবি একজন ভারতীয় অভিনেতা ছিলেন। তিনি ভারতীয় পরিস্থিতিগত কৌতুক তারক মেহতা কা উল্টা চশমায় তার ড.হাতি চরিত্রের জন্য অধিক পরিচিত।https://timesofindia.indiatimes.com/tv/news/hindi/taarak-mehta-ka-oooltah-chashmas-dr-hathi-aka-kavi-kumar-azaad-passes-away/articleshow/64916073.cms  অভিনয় জীবন   চলচ্চিত্র   মেলা (২০০০)  বাদশাহ (১৯৯৯)  ফান ২শ (২০০৩)  আবরা কা ডাবরা  কিও কি (২০০৫)  যোদ্ধা আকবর (২০০৮)   টেলিভিশন   জুনিয়র জি (২০০১-২০০৩) - হাস্যক্র পুলিশ অফিসার হিসেবে  তারক মেহতা কা উল্টা চশমা (২০০৯-২০১৮) - ড.হাসরাজ হাতি হিসেবে  মৃত্যু  তিনি ৯ জুলাই,২০১৮ তারিখে হৃৎক্রিয়া বন্ধ হয়ে মারা যান।https://www.ndtv.com/entertainment/taarak-mehta-ka-ooltah-chashmah-actor-kavi-kumar-azad-dies-1880275  তথ্যসূত্র    বহিঃসংযোগ     বিষয়শ্রেণী:২০১৮-এ মৃত্যু বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:১৯৭২-এ জন্ম বিষয়শ্রেণী:ভারতীয় টেলিভিশন অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:বিহারের ব্যক্তি
বিরসা মুন্ডা (১৫ নভেম্বর ১৮৭৫ - ৯ জুন, ১৯০০) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন।  বিচারে ফাঁসির রায় বিদ্রোহের পরে বিরসাসহ তার শতাধিক সঙ্গী গ্রেপ্তার হন। বিচারে তার ফাঁসির হুকুম হয়। ফাঁসির আগেই রাঁচি জেলে কলেরা রোগে আক্রান্ত হয়ে মৃত্যু ঘটে। ধৃত অন্যান্য দুজনের ফাঁসি, ১২ জনের দ্বীপান্তর এবং ৭৩ জনের দীর্ঘ কারাবাস হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮৮,    সাহিত্যে  মহাশ্বেতা দেবীর জনপ্রিয় উপন্যাস 'অরণ্যের অধিকার' শহীদ বীরসা মুন্ডার জীবন নির্ভর।   তথ্যসূত্র    বহি:সংযোগ   বিষয়শ্রেণী:ভারতীয় স্বাধীনতা কর্মী বিষয়শ্রেণী:মুন্ডা বিষয়শ্রেণী:মুন্ডা বিদ্রোহী বিষয়শ্রেণী:ভারতের আদিবাসী বিদ্রোহী বিষয়শ্রেণী:১৮৭৫-এ জন্ম বিষয়শ্রেণী:১৯০০-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:ভারতের তফসিলি জনজাতি বিষয়শ্রেণী:উপমহাদেশীয় আদিবাসী বিষয়শ্রেণী:ঝাড়খণ্ডের ইতিহাস বিষয়শ্রেণী:রাঁচি জেলার ব্যক্তি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ কারা হেফাজতে মারা যাওয়া বন্দী
right|thumb|250x250px|আর্লেনমেয়ার ফ্লাক্সে রাসায়নিক দ্যুতি বিক্রিয়া।  রাসায়নিক বিক্রিয়ার কারণে আলো বিকিরণের ঘটনাকে রাসায়নিক দ্যুতি বলে। এই ধরনের বিক্রিয়ায় সামান্য পরিমাণে তাপ নিঃসরন হতে পারে।  বিক্রিয়ক A ও B এর উত্তেজিত মধ্যবর্তী অবস্থা নিম্নরূপ,   [A] + [B] → [◊] → [উৎপাদ] + [[আলো ]] উদাহরনস্বরুপ, উপযুক্ত প্রভাবকের উপস্থিতিতে  যদি [A] লুমিনল এবং [B] হাইড্রোজেন পারক্সাইড হয় তবে :  luminol + hydrogen peroxide → 3-APA[◊] → 3-APA + light যেখানে 3-APA হলো ৩- এমিনোথ্যালেট এবং 3-APA[◊] হলো ৩- এমিনোথ্যালেট এর উত্তেজিত অবস্থা।  রাসায়নিক দ্যুতি ঘটনাটি যখন জীব কোষে ঘটে তখন তাকে 'জৈব দ্যুতি'  বলে।   তথ্যসূত্র   বিষয়শ্রেণী:রসায়ন বিষয়শ্রেণী:বৈজ্ঞানিক পর্যবেক্ষণ